cyanic-selkie/wikianc huggingface dataset:
Էռնեստ Քլայն
Սցենարներ
1998 թվականին Քլայնը դարձել է «Երկրպագուներ» սցենարի հեղինակը, որը հետաքրքրություն է առաջացրել Օսթինում. մասնավորապես կինոքննադատ Գարրի Նոուլզն այն հիշատակել է իր «Մի՞թե զիլ չեն այս նորությունները» կայքում։ 2005 թվականի վերջին «The Weinstein Company» կինոընկերությունը գնել է «Երկրպագուների» սցենարը, իսկ 2009 թվականին թողարկվել է համանուն ֆիլմը, որում գլխավոր դերերը կատարել են Սեմ Հանթինգտոնը, Քրիս Մարքեթը, Դեն Ֆոգլերը, Ջեյ Բարուշելը և Քրիստեն Բելը ։
2008 թվականի ամռանը «Lakeshore Entertainment» կինոընկերությունը հայտարարել է, որ պատրաստվում է էկրանավորել Քլայնի «Սանդերքեյդ» սցենարը, որը պատմում է չափահաս խաղամոլի մասին, որը մեկնում է մասնակցելու աշխարհի խոշորագույն խաղային առաջնությանը՝ «Սանդերքեյդին», որպեսզի վերադարձնի իր նախկին փառքն այն բանից հետո, երբ մի դեռահաս գերազանցել էր դեռահասության տարիքում իր սահմանած ռեկորդը ։
Դրանից բացի Քլայնի հետ պայմանավորվածություն է ձեռք բերվել իր «Պատրաստվի առաջին խաղացողը» և «Արմադա» վեպերի էկրանավորումների համար սցենարներ գրելու վեաբերյալ ։
Գեղարվեստական ստեղծագործություններ
2010 թվականի հունիսին Քլայնը վաճառել է իր «Պատրաստվի առաջին խաղացողը» առաջին գիտաֆանտաստիկական վեպը «Crown Publishing Group» հրատարակչությանը, իսկ վեպն էկրանավորելու իրավունքն ստացել է «Warner Bros.» կինոընկերությունը ։ Տասը ամիս անց լույս է տեսել գիրքը միաժամանակ կոշտ և փափուկ կազմերով, իսկ Քլայնն իր բլոգում հայտնել է, որ երկու կազմերն էլ ներառում են վիրտուալ Զատկի ձու՝ խաղերի շարքի հղում, որոնք բոլորը պետք է անցնել և վերջում սահմանել համաշխարհային ռեկորդ։ Մրցության գլխավոր մրցանակը եղել է 1981 թվականի DeLorean սպորտային մեքենան։ 2012 թվականին հաղթել է Քրեգ Քվին անունով մասնակիցը ։ Նույն 2012 թվականին այդ ստեղծագործությունն արժանացել է «Պրոմեթեևս» մրցանակի որպես լավագույն վեպ ։
Ըստ The Columbus Dispatch թերթի լրագրող Մայքլ Գրոսբերգի՝ «Օհայոյի բնակիչ Էռնես Քլայնի ... վեպերն ու Հոլիվուդի համար գրված սցենարները, որ արտացոլում են նրա տարվածությունը վիրտուալ իրականությամբ և արկադային ռետրո խաղերով, միշտ լավն են» ։
Սաբրինա Ֆերիլլի
Սաբրինա Ֆերիլլի (Sabrina Ferilli, ), թատրոնի և կինոյի իտալացի դերասանուհի։ Առավել հայտնի է 2005 թվականին Դալիդայի դերը համանուն հեռուստատեսային կենսագրական ֆիլմում մարմնավորելու համար։
Կենսագրություն
Սաբրինա Ֆերիլլին ծնվել է Հռոմում։ Նրա հայրը եղել է Լացիոյի շրջանային խորհրդարանի կոմունիստական ​​կուսակցության խոսնակ, ուստի Սաբրինան դեռ մանկությունից ունեցել է ձախ քաղաքական կողմնորոշում և հաճախ չի թաքցնում այն ։
Դպրոցն ավարտելուց հետո Սաբրինան մերժել է Հռոմի փորձարարական կինեմատոգրաֆիայի կենտրոնի հրավերքը (իտալերեն՝ Centro Sperimentale di Cinematografia) և սկսել է դասավանդել։ Սաբրինա Ֆերիլլին կարիերան սկսել է հռոմեական կինեմատոգրաֆիայի կենտրոնում և մասնակցել է դրամայի տեղական արտադրությանը։ Նրա առաջին հաջողված ֆիլմը 1991 թվականին նկարահանված «Կարմիր ամերիկացի» էր։ Սաբրինային սկսեցին հրավիրել մասնակցելու տարբեր ծրագրերի, ինչպես նաև մեծ հոնորարներ է ստացել կինոյում նկարահանվելու համար։ 1993 թվականին Սաբրինան արժանացել է իտալական քննադատների մրցանակին «Հիասքանչ կյանք» ֆիլմում լավագույն դերասանուհի անվանակարգում։ Այնուհետև մասնակցել է միայն երկրորդական սերիալների և ֆիլմերի նկարահանմանը։ Սաբրինան հայտնի է որպես «Ռոմա» ֆուտբոլային ակումբի երկրպագու։
2003-2005 թվականներին ամուսնացած է եղել փաստաբան Անդրեա Պիրոնիի հետ։
Սամվել Հակոբյան (այլ կիրառումներ)
Սամվել Հակոբյան անուն-ազգանունը կարող է վերաբերել`
Հակոբյան
Հակոբյան, հայկական ազգանուն ։
Դիէլեկտրական թափանցելիություն
Դիէլեկտրական թափանցելիություն, դիէլեկտրիկ թափանցելիություն, ֆիզիկական մեծություն, բնութագրում է միջավայրի էլեկտրամեկուսիչ հատկությունները։ Ցույց է տալիս էլեկտրական ինդուկցիայի կախվածությունը էլեկտրական դաշտի լարվածությունից։ Որոշվում է էլեկտրական դաշտի ազդեցության տակ դիէլեկտրիկների բևեռացման երևույթով և միջավայրի դիէլեկտրական ընկալունակությամբ, ինչը բնութագրում է դիէլեկտրիկի բևեռացման աստիճանը էլեկտրական դաշտի ազդեցության տակ։ Տարբերում են հարաբերական և բացարձակ դիէլեկտրական թափանցելիություններ։
Հարաբերական դիէլեկտրական թափանցելիություն
Հարաբերական դիէլեկտրական թափանցելիությունը անչափ մեծություն է։ Ցույց է տալիս, թե վակուումի համեմատ որքան փոքր է երկու էլեկտրական լիցքերի փոխազդեցության ուժը միջավայրում։ Օդի և գազերի մեծ մասի համար այդ մեծությունը նորմալ պայմաններում մոտիկ է մեկին (միջավայրերի փոքր խտության պատճառով)։ Պինդ կամ հեղուկ դիէլեկտրիկների մեծ մասի համար հարաբերական դիէլեկտրական թափանցելիությունը 2-ից 8 միջակայքում է (ստատիկ դաշտի դեպքում)։ Բավականաչամ մեծ է ջրի համար՝ մոտ 80։ Հարաբերական դիէլեկտրական թափանցելիությունը մեծ է նաև մէծ էլեկտրական դիպոլային մոմենտ ունեցող դիէլեկտրիկների համար։
Տես նաև
Էլեկտրական հաստատուն
Կատեգորիա:Էլեկտրամագնիսականություն Կատեգորիա:Ֆիզիկական մեծություններ Կատեգորիա:Ֆիզիկայի հասկացություններ
Հակոբյան
Ծանոթագրություններ
Կատեգորիա:Հայկական ազգանուններ Կատեգորիա:Ազգանուններ այբբենական կարգով Կատեգորիա:Յան վերջածանցով ազգանուններ Կատեգորիա:Անձնանվանական հիմքով ազգանուններ Կատեգորիա:Եբրայերեն հիմքով ազգանուններ
Սաբրինա Ֆերիլլի
Արտաքին հղումներ
Կատեգորիա:Իտալացի դերասանուհիներ Կատեգորիա:Իտալացի կինոդերասանուհիներ Կատեգորիա:Թատրոնի դերասանուհիներ Կատեգորիա:Մոդելներ Կատեգորիա:Հեռուստահաղորդավարներ
Վալդենգո
Վալդենգո (Valdengo), կոմունա Իտալիայի Պիեմոնտ մարզի Բիելլա գավառում։
Բնակչությունը կազմում է 2567 մարդ (2008)։ Բնակչության խտությունը՝ 361 մարդ/կմ²։ Տարածքը կազմում է 7 կմ²։ Փոստային ինդեքս՝ 13855։ Հեռախոսային կոդ՝ 015։
Վալդենգոն սահմանակից է Կանդելո, Սերետո Կաստելլո, Պյատո, Կուարենիա, Ռոնկո Բիելեզե, Տերնենգո, Վիգլիանո Բիելեզե մունիցիպալիտետներին։
Ժողովրդագրություն
Բնակչության թվաքանակի փոփոխությունները.
Ստարովեցկոե
Ստարովեցկոե (Старовецкое), գյուղ Ռուսաստանի Տվերի մարզի Մոլոկովսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Տվերի մարզի Մոլոկովսկի շրջանի բնակավայրեր
Ցուրևսկի
Ցուրևսկի (Цуревский), խուտոր Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։
Արտաքին հղումներ
Կատեգորիա:Ռուսաստանի խուտորներ Կատեգորիա:Կրասնոդարի երկրամասի Ապշերոնսկի շրջանի բնակավայրեր
Պուրինյան հիմքեր
Պուրինյան հիմքեր, պուրիններ, բնական ազոտային հետերոցիկլիկ միացությունների խումբ, պուրինի ածանցյալները։
Ինչպես ազատ վիճակում, այնպես էլ ավելի բարդ միացությունների կազմում կարևորագույն դեր են կատարում կենդանի բնության մեջ։ Մտնում են նուկլեինաթթուների կազմի մեջ (ադենին, գուանին և մի քանի, այսպես կոչված, մինորային պուրինյան հիմքեր)։
Գլիկոգիդային կապերով կապվելով ռիբոզի (ՌՆԹ-ում) և դեզօքսիռիբոզի (ԴՆԹ-ում) հետ առաջացնում են նուկլեոզիդներ։ Պուրինյան հիմքերի քանակը ԴՆԹ-ում հավասար է, իսկ ՌՆԹ-ում քիչ ավելի է պիրիմիդինային հիմքերից։
Հատկություններ
Վատ են լուծվում ջրում։ Կենսաէներգետիկայում կարևոր դեր ունեն ադենին պարունակող նուկլեոտիդները (ադենոզինեռֆոսֆորաթթու և այլն)։ Մտնում են բազմաթիվ կոֆերմենտների բաղադրության մեջ։
Բարձրակարգ օրգանիզմներում պուրինյան հիմքերը սինթեզվում են լյարդում՝ նուկլեոտիդների ձևով։ Պուրինյան հիմքերի նյութափոխանակության խանգարումը ուղեկցվում է միզաթթվի արտադրության ուժեղացմամբ, որը հանգեցնում է պոդագրայի։
Էքսուբունտու
Քիչ ռեսուրսների պահանջի շնորհիվ Էքսուբունտուն համարվում է «թեթև-արագաշարժ» օպերացիոն համակարգ։ Այն զգալիորեն ավելի արագ է աշխատում, քան Ուբունտուն։ Հատկապես փոքր աշխատանքային հիշողություն ունեցող կամ հին համակարգիչների համար այն ամենահարմար օպերացիոն համակարգերից է համարվում։
Պատմական ակնարկ
Առաջին պաշտոնական թողարկումը կայացել է 2006 թ․ հունիսի 1-ին՝ որպես Ուբունտու 6.06-ի մաս։ Այս տարբերակն օգտագործում էր Լինուքս կերնել 2.6.15.7-ը և XFCE 4.4 բետա 1-ը։ Մինչև այսօր օպերացիոն համակարգը վերաթողարկվում է տարին երկու անգամ։
Վերջին՝ Էքսուբունտու 12.10 տարբերակը թողարկվել է 2012 թ․ հոկտեմբերի 18-ին։
Ծրագրեր
• 2
Արտաքին հղում
Կատեգորիա:Ուբունտու
Աստերոիդների ցանկ (45701-45800)
Աստերոիդների ցանկ (45601-45700) * Աստերոիդների ցանկ * Աստերոիդների ցանկ (45801-45900)
Բերտ Ռութան
Բերտ Ռութան (Elbert Leander «Burt» Rutan, ), ամերիկացի աերոտիեզերական կոնստրուկտոր։ Նրան հաճախ հիշատակում են թեթև, հզոր, անսովոր տեսք ունեցող, էներգետիկ բարձր արդյունավետությամբ թռչող սարքերի նախագծման յուրօրինակության համար և անվանում են «երկրորդ իսկական նորարար»՝ աերոտիեզերական նյութերի տեխնոլոգիաների բնագավառում։ Առավել հայտնի Է նրա ռեկորդակիր «Voyager»-ը, որը դարձել է առաջին ինքնաթիռը, որն ամբողջ աշխարհը թռել է առանց վայրէջքի և վերալիցքավորման, և SpaceShipOne ենթատարածաշրջանային տիեզերանավը, որը 2004 թվականին Ansari X-Prize մրցանակ է շահել՝ դառնալով առաջին մասնավոր տիեզերական նախագծերից մեկը, որը տիեզերք է մեկնարկել երկու շաբաթվա ընթացքում երկու անգամ։
Կենսագրություն
1974 թվականի հունիսին Ռութանը վերադարձավ Կալիֆորնիա՝ Rutan Aircraft Factory ավիաբազան հիմնելու համար։ Այս բիզնեսում նա նախագծել և մշակել է մի քանի ինքնաթիռների նախատիպեր, որոնք հիմնականում նախատեսված են Սիրողական շինարարների համար։ Նրա առաջին նախագիծը, որը կատարվել է դեռևս դժվարության մեջ, VariViggen էր ։
1987 թվականին Ռութանը ստացել է ամերիկյան ձեռքբերումների ակադեմիայի «Golden Plate» մրցանակը ։ 1988 թվականին այն ներառվել է Սան Դիեգոյի ավիացիայի և տիեզերագնացության թանգարանին կից ավիացիայի և Տիեզերագնացության միջազգային Փառքի սրահում, իսկ 1995 թվականին՝ Օհայո նահանգի Դեյթոնում՝ ԱՄՆ ռազմաօդային ուժերի ազգային թանգարանին կից ավիացիայի փառքի ազգային սրահում։ 2004 թվականին այն ներառվել է «Թայմ» ամսագրի «աշխարհի 100 ամենաազդեցիկ մարդկանց» և Inc ամսագրի «Տարվա գործարար» ցուցակում։ 2005 թվականին նա արժանացել է ավիացիոն տեխնոլոգիաների գիտությունների ազգային ակադեմիայի մրցանակի ։
Նա ամուսնացած է Թոնա Ռութանի հետ, և նրանք ունեն երկու երեխա ։
Պարգևներ
(ըստ այբբենական կարգի՝ տարեթվի նշումով)
Արտաքին հղումներ
Կատեգորիա:Ամերիկացի ավիակոնստրուկտորներ
(6895) 1987 DG6
(6895) , աստերոիդ աստերոիդների հիմնական գոտում։ Հայտնաբերվել է 1987 թվականի փետրվարի 23-ին Անրի Դեբեոնի կողմից Լա Սիլյայում ։
Միջին հեռավորությունը Արեգակից կազմում է 2,668585 ա. մ., առավելագույնը մոտենում է 2,2304 ա. մ. հեռավորության վրա և հեռանում 3,1068 ա. մ. ։ Արեգակի շուրջ մեկ ամբողջական պտույտ է կատարում 1592,28 երկրային օրվա ընթացքում, իր ուղեծրով շարժվելով միջինում 0,226091 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,13° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Անրի Դեբեոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Էրմյունե
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ալբերտ Պապայան
Ալբերտ Վազգենի Պապայան, խորհրդային մանկաբույժ, բժշկական գիտությունների դոկտոր, պրոֆեսոր, Ռուսաստանի Դաշնության գիտության վաստակավոր գործիչ, Ռուսաստանի բնական գիտությունների ակադեմիայի ակադեմիկոս, Ռուսաստանի մանկական նեֆրոլոգների ասոցիացիայի փոխնախագահ, Սանկտ Պետերբուրգի պետական մանկական բժշկական ակադեմիայի մանկաբուժության և նեֆրոլոգիայի ֆակուլտետի բժիշկների կատարելագործման դասընթացների ամբիոնի վարիչ , միջազգային հարաբերությունների գծով պրոռեկտոր, Սանկտ Պետերբուրգի առողջապահական կոմիտեի արտահաստիքային գլխավոր մասնագետ-մանկական նեֆրոլոգ ։
Կենսագրություն
Ալբերտ Պապայանը ծնվել է Վազգեն Արտաշեսի Պապայանի (05․23․1908-11․03․1996, Սանկտ Պետերբուրգ) և նրա կնոջ՝ Վարդանուշ Նազարովնա Մուրադյանի (01․20․1915-03․04․2010, Սանկտ Պետերբուրգ) ընտանիքում։ Առաջին համաշխարհային պատերազմի և քաղաքացիական պատերազմի տարիներին ծնողները, ովքեր այդ տարիներին ապրում էին Կարսում և իրենք էլ երեխաներ էին, ստիպված էին վերապրել Օսմանյան կայսրության կողմից վերահսկվող տարածքներում իրականացված ցեղասպանության սարսափը։ Պապայանի ծնողների ընտանիքներին հրաշքով հաջողվել է փախչել՝ հաղթահարելով ավելի քան 200 կմ Կովկասյան լեռներում, որը Կարսը բաժանում է Թիֆլիսից։
Պապայանի մանկությունն անցել է հայրենի Թբիլիսիում, որտեղ Հայրենական մեծ պատերազմի ավարտից առաջ (1944) նա հաճախել է առաջին դասարան։ Դպրոցական տարիներին հետաքրքրվել է սիրողական ռադիոյով, լողով, թենիսով, երաժշտությամբ։ 14 տարեկանում ինքնուրույն սովորել է ջութակ նվագել և այնպես, որ ծնողները նույնիսկ սկսել են նրա համար կանխատեսել երաժշտական կարիերա, բայց նա ընտրել է բժշկությունը։ 1954 թվականին, Թբիլիսիի միջնակարգ դպրոցն ավարտելուց հետո, Պապայանը մեկնել է Լենինգրադ՝ ընդունվելու Մանկաբուժական բժշկական ինստիտուտ։
Լենինգրադի մանկաբուժական բժշկական ինստիտուտում սովորելու տարիներին Պապայանը շփվել է մանկաբուժության այնպիսի ականավոր գործիչների հետ, ինչպիսիք են Արկադի Վոլովիկը, Ալեքսանդր Աբեզգաուզը, Միխայիլ Դանիլևիչը, Միխայիլ Մասլովը, Ալեքսանդր Տուրը։ Նրա համար հատկապես գրավիչ է դարձել ակադեմիկոս Ալեքսանդր Տուրի հոսպիտալային մանկաբուժության ամբիոնը։ Հենց այդտեղ Պապայանը, որպես ուսանող, առաջին անգամ մասնակից դարձավ գիտահետազոտական աշխատանքներին։ 1960 թվականին, ինստիտուտը հաջողությամբ ավարտելուց հետո, Պապայանը բաշխմանը համապատասխան գործուղվել է Կոմի ԻԽՍՀ, որտեղ էլ սկսել է իր բժիշկ մանկաբույժի և մանկավարժի կարիերան։ Աշխատել է Սիկտիվկարի մանկական պոլիկլինիկաներից մեկում և միևնույն ժամանակ դասավանդել բժշկական ուսումնարանում։ Բժշկական ուսումնարանի ուսանողները նրան հիշում են նաև ինքնագործունեության խմբակ կազմակերպելու փաստով։ Հենց այստեղ է, որ նրան օգնել է երաժշտության և ջութակի հմտությունների հանդեպ ունեցած սերը։
1963 թվականին Պապայանը վերադարձել է Լենինգրադ և ընդունվել ԼՄԲԻ-ի ասպիրանտուրա հոսպիտալային մանկաբուժության ամբիոնում, որը ղեկավարել է ակադեմիկոս Ալեքսանդր Տուրը։ 1966 թվականին Պապայանը պաշտպանել է թեկնածուական ատենախոսություն «Առողջ երեխաների արյան մակարդելիության և հակամակարդելիության համակարգի ուսումնասիրությունը, արյան համակարգի որոշ հիվանդությունների դեպքում» թեմայով ։ Որպես երեխաների մոտ հեմոստազի համակարգի ուսումնասիրման ոլորտում ԽՍՀՄ-ում առաջին աշխատանք՝ ԽՍՀՄ բժշկական գիտությունների ակադեմիայի նախագահությունը նրան շնորհել է ակադեմիկոս Միխայիլ Մասլովի անվան մրցանակ։ 1966 թվականին ասպիրանտուրան ավարտելուց հետո ընդունվել է Լենինգրադի արյունաբանական և արյան փոխներարկման գիտահետազոտական ինստիտուտի մանկական արյունաբանական կլինիկա, որպես կրտսեր գիտաշխատող, սակայն մեկ տարի անց Պապայանն ընտրվել է ԼՄԲԻ-ի մանկաբուժության ֆակուլտետի ամբիոնի ասիստենտ՝ պրոֆեսոր Ալեքսանդր Ալենտինովիչի ղեկավարությամբ։ Երկու տարի անց՝ 1969 թվականին, Պապայանը դարձել է նույն ամբիոնի դոցենտ, իսկ 1974 թվականին, պաշտպանելով դոկտորական ատենախոսություն «Ներանոթային մակարդումը երեխաների երիկամների հիվանդության պաթոգենեզում» թեմայով, դարձել է պրոֆեսոր և փոխարինել Ալեքսանդր Ալենտինովիչին մանկաբուժության ֆակուլտետի ամբիոնի վարիչի պաշտոնում։ Այդ ժամանակ Պապայանը զբաղեցրել է Լենինգրադի առողջապահության գլխավոր վարչության արտահաստիքային գլխավոր մանկաբույժ նեֆրոլոգի պաշտոնը՝ դրանով իսկ միավորելով քաղաքի ամբողջ մանկական նյարդաբանական ծառայությունը մեկ գիտական, մեթոդաբանական և կազմակերպչական ղեկավարության ներքո։
1992 թվականին Պապայանը ԼՄԲԻ-ի մանկաբուժության ֆակուլտետի մանկական նեֆրոլոգիայի բժիշկների համար բացել է վերապատրաստման դասընթացներ, որի շրջանակներում 1997 թվականին նա կազմակերպել է կլինիկական օրդինատուրա մանկական նեֆրոլոգիայի բնագավառում։ Պապայանի հիմնադրած Լենինգրադի մանկական նյարդաբանական դպրոցը համընդհանուր ճանաչում է ստացել Ռուսաստանում։ Երկար տարիների բեղմնավոր աշխատանքի արդյունքում 1996 թվականին Պապայանը ընտրվել է Ռուսաստանի մանկաբույժ նեֆրոլոգների ասոցիացիայի փոխնախագահ։ 1996 թվականին Պապայանն ընտրվել է նաև Ռուսաստանի բնական գիտությունների ակադեմիայի թղթակից անդամ, իսկ 1998 թվականին՝ ակադեմիկոս։ 1997 թվականին նրան շնորհվել է Ռուսաստանի Դաշնության գիտության վաստակավոր գործչի կոչում, 1983 թվականին պարգևատրվել է Ժողովուրդների բարեկամության շքանշանով։
Երկարամյա համատեղ ստեղծագործական աշխատանքի արդյունքում  Պապայանի և ակադեմիկոս Յուրի Վիկտորովիչ Նատոչինի միջև հաստատվել են սերտ բարեկամական կապեր ։ Մինչև կյանքի վերջին օրը Պապայանը ղեկավարել է ԼՄԲԻ-ի մանկաբուժության ֆակուլտետի ամբիոնը, որը 1986 թվականից վերակազմավորվել է թիվ 2 մանկական հիվանդությունների ամբիոնի։ Միաժամանակ, 1999 թվականից կատարել է Միջազգային հարաբերությունների գծով ինստիտուտի պրոռեկտորի պարտականությունները։
2002 թվականի օգոստոսի 10-ի շաբաթ օրը անհայտ անձիք Պապայանին սպանել են իր տան մոտ ։ Շրջանառվել են  տարբեր վարկածներ, սակայն քննչական գործողությունների ավարտից հետո հարազատներին պաշտոնապես տեղեկացվել է, որ Պապայանի մահվան հանգամանքները հնարավոր չէ ճշգրիտ պարզել։
Պապայանը թաղված է ծնողների կողքին՝ Սանկտ Պետերբուրգի մոտակայքում գտնվող Ռեպինո ամառանոցային ավանի անտառային գերեզմանատանը  ։
Հիմնական աշխատանքներ
Պապայանը 300-ից ավելի գիտական աշխատանքների հեղինակ է, այդ թվում` 12 մենագրության, 5 ձեռնարկների գլուխների։
Աստերոիդների ցանկ (226601-226700)
Աստերոիդների ցանկ (226501-226600) * Աստերոիդների ցանկ * Աստերոիդների ցանկ (226701-226800)
Asking Alexandria (խումբ)
Asking Alexandria, 2008 թվականին ստեղծված Metalcore խումբ՝ Բրիտանիայի Յորք քաղաքից։ 2009 թվականին Sumerian Records լեյբլի հետ համագործակցության սկզբից մինչ օրս խումբը թողարկել է 5 ալբոմ, որոնցից վերջինը՝ Asking Alexandria վերնագրով, լույս է տեսել 2017 թվականի դեկտեմբերի 15-ին։
Attack Attack! խմբի հետ համատեղ համարվում է electronicore ժանրը տարածող խումբ։
Խմբի առաջին կազմ (2006-2008)
2006 թվականին խմբի կիթառահար Բեն Բրյուսը, որն այդ ժամանակահատվածում բնակվում էր Դուբայ քաղաքում, ստեղծում է End Of Reason անվանմամբ խումբ և ձայնագրում խմբի առաջին EP-ը` «Tomorrow.Hope.Goodbye», ինչից հետո խումբն անվանափոխվում է՝ դառնալով Asking Alexandria:
The Irony of your Perfection դեբյուտային ալբոմը թողարկվել է 2007 թվականի հունիսի 25-ին, որից հետո խումբն սկսել է հաճախակի ելույթներ ունենալ Rockers, Barfly, Dubai Desert Rock և այլ փառատոններում։
2008 թվականի մարտ ամսին խումբը բաժանվում է։ Ըստ Բեն Բրյուսի՝ խմբի բաժամնման պատճառն այն էր, որ խմբի անդամներն այլևս ոչինչ չէին անում։ Բաժանումից հետո Բենը որոշում է վերադառնալ Մեծ Բրիտանիա։
Stand Up and Scream (2008-2009)
Վերադառնալով Բրիտանիա՝ Բենն անմիջապես սկսում է փնտրել նոր երաժիշտներ։ Ծանոթանալով կիթառահար Դեննի Ուորսնոպի հետ՝ Բենը մեկնում է նրա մոտ՝ Յորք։ Այդպես ձևավորվում է խմբի նախնական կազմը՝ Բեն Բրյուսը (սոլո կիթառ), Դենի Ուորսնոպը (վոկալ), Քեմերոն Լիդդելը (ռիթմ կիթառ), Ջո Լանկաստերը (բաս կիթառ), Ջեյմս Կասսելը (հարվածային գործիքներ) և Ռայան Բինսը (ստեղնաշարային գործիքներ)։ Բեն Բրյուսը որոշում է օգտագործել հին խմբի անվանումը՝ Asking Alexandria:
Մինչ դեբյուտային ալբոմի ձայնագրման սկիզբը՝ խմբում տեղի են ունեցել որոշ փոփոխություններ՝ 2008 թվականին խումբը լքել է Ռայան Բինսը, իսկ 2009 թվականին բասիստ Սեմ Լանկաստերին փոխարինել է Սեմ Բետտլին։
Դեբյուտային՝ «Stand Up And Scream» ալբոմը, ձայնագրվել է 2009 թվականի աշնանը։ Ալբոմը լույս է տեսել սեպտեմբերին՝ Sumerian Records լեյբլի աջակցությամբ, որի հետ խումբը պայմանագիր էր կնքել ձայնագրությունը ավարտելուց հետո։ ԱՄՆ-ում ալբոմը զբաղեցնում էր Top Heatseekers աղյուսակի 4-րդ, Top Hard Rock Albums-ի 24-րդ և Top Independent Albums-ի 29-րդ հորիզոնականները ։ Խումբը մեկնում է շրջագայության և ելույթ է ունենում From First to Last, Memphis May Fire, The Word Alive և այլ խմբերի հետ՝ Alesana և Evargreen Terrace խմբերի համերգների բացմանը ։
Նույն թվականի դեկտեմբերին լույս է տեսնում The Final Episode երգի տեսահոլովակը (Let’s Change the Channel) :
Reckless & Relentless (2010-2012)
2010 թվականի հունիսից մինչև սեպտեմբեր խումբը զբաղվել է երկրորդ ալբոմի ձայնագրմամբ։ Առաջին թողարկված երգն էր Akin Right Now Na Na երգի քավր տարբերակը, որը ձայնագրվել էր հատուկ Punk Goes Pop հավաքածուի համար։ 2010 թվականի դեկտեմբերին լույս տեսավ Life Gone Wild EP-ն, որի մեջ էին մտնում Skid Row խմբի Youth Gone Wild և 18 And Life երգերի քավր տարբերակները, 2 ռեմիքս, 1 դեմո և նոր երգ՝ Breathless վերնագրով։ «Reckless & Relentless» ալբոմը լույս տեսավ 2011 թվականի ապրիլի 5-ին։ Հետագայում նկարվեցին Closure, To The Stage, Breathless երգերի տեսահոլովակները։ 2012 թվականի մայիսի 15-ին լույս տեսավ կարճամետրաժ գեղարվեստական ֆիլմ (Through Sin + Self-Destruction), որը պատմում էր խմբի շրջագայության մութ կողմերի՝ ալկոհոլի հետ կապված խնդիրների և թմրանյութերի օգտագործման, ելույթների ու խմբի մասնակիցների կյանքի վրա դրանց ազդեցության մասին։
Դեննի Ուորսնոպի հեռանալը խմբից (2013-2015)
Երրորդ ալբոմը՝ From Death To Destiny, ձայնագրվել է շրջագայության ժամանակ։ Լույս է տեսել 2013 թվականի օգոստոսի 6-ին։ Թողարկման համար պատրաստ էին Killing You և The Death Of Me երգերի տեսահոլովակները։ 2014-ի օգոստոսին լույս տեսավ Moving On երգի տեսահոլովակը, որը նկարահանվել էր Mayhem Festival 2014 փառատոնի շրջաններում։ Ինչ վերաբերվում է ալբոմի երաժշտական մասին այն նկատելի փոփոխություններ է ունենում։ Hard Rock-ի և Heavy Metal-ի մասնիկները ամբողջովին ծածկում են էլեկտրոնային հատվածները՝ ամբողջովին փոխելով խմբի հնչողությունը։
Սիցիլիա (մարզ)
Սիցիլիա (Sicilia), ինքնավար մարզ Իտալիայում։ Ընդգրկում է Սիցիլիա կղզին և նրան հարող Լիպարյան, էգադի, Պանտելերիա, Պելագյան կղզիները։ Վարչականորեն բաժանվում է 8 պրովինցիաների։ Տարածքը 25,7 հազար կմ2 է բնակչությունը՝ ։ Գլխավոր քաղաքը, տրանսպորտային հանգույցը և վարչական կենտրոնը՝ Պալերմո (բնության մասին տես՝ Սիցիլիա կղզի հոդվածում)։ Սիցիլիան տնտեսապես թույլ զարգացած մարզ է։ Զբաղվում են այգեգործությամբ, ցիտրուսայինների, ձիթենու, ցորենի մշակությամբ, անասնապահությամբ, ձկնորսությամբ։ Աճեցնում են նաև ընդավորներ, կարտոֆիլ, կանգկուր, բանջարանոցային կուլտուրաներ։
Տնտեսության գլխավոր ճյուղեր
Տնտեսության գլխավոր ճյուղերն են ծծմբի, շինարարական քարերի, ծովային և կալիումական աղերի, նավթի, գազի արդյունահանումը, սննդի, փայտամշակման, կարի, քիիական․, ցեմենտի, էլեկտրա-տեխնիկական և ռադիոէլեկտրոնային արդյունաբերությունը, նավաշինությունը, նավթավերամշակումը։ Ապենինյան թերակղզու հետ միացած է լաստանավով։ Սիցիլիա կղզու հնագույն բնակիչները սիկաններն (նրանց անունով կղզին սկզբում կոչվել է Սիկանիա) ու սիկուլներն էին, որոնք հետագայում հելլենականացվել են։ Մ․ թ․ ա․ 8-րդ դարում կղզին դարձել է փյունիկիական և հունական գաղութացման օբյեկտ։ Մ․ թ․ ա․ 5-րդ դարից Կարթագենը ձգտել է տիրել կղզուն։ Կարթագենի էքսպանսիայի դեմ պայքարն ուժեղացել է Սիրակուզեի տիրանոսներ Դիոնիսիոս I Ավագի և Ագաթոկլեսի ժամանակ (մ․ թ․ ա․ 5-րդ դ․ վերջ - 9-րդ դ․)։ Կարթագենացիները վերջնականապես կղզուց դուրս են մղվել հռոմեացիներից Պունիկյան առաջին պատերազմի (մ․ թ․ ա․ 264-241) հետևանքով։ Սիցիլան դարձել է (մ․ թ․ ա․ 241-ից) Հռոմի առաջին պրովինցիան, հանդիսացել նրա շտեմարանը։ Սիցիլիայի ստրուկների խոշոր ապստամբությունների օջախ էր (տես Սիցիլիական ապստամբություններ)։ Վաղ միջնադարում գտնվել է վանդալների (5-րդ դար), օստգոթերի (6-րդ դար), Բյուզանդիայի (535-ից), արաբների (9-րդ դար) տիրապետության տակ։ 11-րդ դարում Սիցիլիան նվաճել են նորմանները։ Շնորհիվ իր հարմար դիրքի Սիցիլիան խաչակրաց արշավանքների ժամանակ ապրել է տնտեսական վերելք։ 12-13-րդ դարերում կազմել է Աիցիլիական թագավորության մաս։ 1282-1302-ին կղզում հաստատվել են Արագոնի թագավորները։ Ուտրեխտի հաշտությամբ (1713) Սիցիլիան անցել է Աավոյայի դքսությանը, 1720 թվականի Լոնդոնի պայմանագրով՝ տրվել է Ավստրիային։
1735-1860 թվականներին Սիցիլիան կառավարել են Նեապոլի Բուրբոնները։ 19-րդ դարում Սիցիլիա կղզին Իտալիայի հեղափոխական շարժման կարևոր կենտրոններից էր, բուրժոական հեղափոխությունների (1820, 1848) ասպարեզ։ 1860 թվականին կղզում բռնկած ապստամբությանը աջակցել է Ջ․ Գարիբալդին․ կղզին ազատագրվել է Բուրբոնների տիրապետությունից և 1861-ին մտել միացյալ Իտալական թագավորության կազմի մեջ։ 19-րդ դարի վերջին կղզում տեղի են ունեցել գյուղատնտեսական պրոլետարիատի և գյուղ, չքավորության խոշոր ապստամբություններ։ Երկրորդ համաշխարհային պատերազմի (1939-1945) ժամանակ Սիցիլիան դարձել է դաշնակցային զորքերի հարձակման հենակետ Ապենինյան թերակղզում։ Սիցիլայի տնտեսությունը պահպանում է իր հետամնաց ագրարային բնույթը՝ ֆեոդ, մնացուկներով։ Դրանով է զգալիորեն պայմանավորված կղզում մաֆիայի գոյությունը։ 1947 թվականին Սիցիլիան ստացել է մարզային ինքնավարություն։ Երկրորդ համաշխարհային պատերազմից հետո Սիցիլիայում ուժեղացել է գյուղացիական, բանվորական և համադեմոկրատ․ շարժումը, աճում է կոմկուսի ազդեցությունը։
Asking Alexandria (խումբ)
«The Black» (2015-2016)
2015 թվականի մայիսին խումբը թողարկում է նոր երգ՝ I Won't Give In-ը և հայտնում, որ խմբի վոկալիստի տեղը զբաղեցրել է ուկրաինացի երաժիշտ Դենիս Շաֆորոստովը, որը հայտնի էր Make Me Famous և Down And Dirty խմբերի հետ աշխատանքով, ինչպես նաև բազմաթիվ վոկալային և կիթառային քավրներով, որոնք տեղադրվում էին նրա YouTube-յան ալիքում (above92), և ստանում էին բազմաթիվ լավ արձագանքներ հանդիսատեսի և երաժիշտների կողմից, որոնցից էր նաև Asking Alexandria-ն։
2015 թվականի սեպտեմբերի վերջին լույս է տեսնում Undivided երգը I Won't Give In երգի տեսահոլովակի հետ համատեղ, որը նկարահանվել էր Vans Varped Tour 2015-ի ժամանակ։ Դեկտեմբերի վերջում խումբը հայտնում է ալբոմի վերնագիրը։ 2015 թվականի մարտի 25-ին լույս է տեսնում The Black-ը։
Սիցիլիա (մարզ)
Տնտեսության գլխավոր ճյուղեր
1278-1283 թվականին Կիլիկիայից երեք պաշտոնական պատվիրակություններ են ուղարկվել Սիցիլիա։ Կիլիկիայի թագավորներ Օշինը և Լևոն Դ ամուսնացել են սիցիլիացի իշխանուհիների հետ։ Հաջորդ դարերում հայերը հիշվում են գլխավորապես Մեսինայում, 17-րդ դ․ Պալերմոյում․ 1753-ին քաղաքի պաշտպան է հռչակվել Ս․ Գրիգոր Լուսավորիչը։ Ղ․ Ալիշանը ենթադրում է, որ հայեր եղել են նաև Կատանիայում և Տրապանիում։
Asking Alexandria (խումբ)
«The Black» (2015-2016)
2016 թվականի սեպտեմբերին խումբը թողարկում է Slipknot խմբի Duality և My Chemical Romance խմբի Famous Last Words երգերի քավր տարբերակները։
Արտաքին հղումներ
Կատեգորիա:2006 հիմնադրված երաժշտական խմբեր Կատեգորիա:Բրիտանական երաժշտական խմբեր Կատեգորիա:Կվինտետներ Կատեգորիա:Բրիտանական հևի մետալ խմբեր Կատեգորիա:Բրիտանական ռոք երաժշտական խմբեր Կատեգորիա:Անգլիական երաժշտական խմբեր Կատեգորիա:2008 հիմնադրված երաժշտական խմբեր
Սիցիլիա (մարզ)
Ծանոթագրություններ
Կատեգորիա:Իտալիայի վարչական բաժանում Կատեգորիա:Միջերկրական ծովի կղզիներ Կատեգորիա:1946 թվականին հիմնադրված բնակավայրեր Կատեգորիա:Հին Հունաստանի աշխարհագրություն
Ժան Ռոշ
Ժան Ռոշ, երգիչ, երգահան, դիջեյ, իտալական էլեկտրոնային երաժշտության պրոդյուսեր է։ Հիմնադրել է նաև «Vip Room» ակումբը  «John-Roch Records» լեյբլը ։
Գործունեություն
Երիտասարդ ժամանակ նա ձգտում էր դառնալ պրոֆեսիոնալ ֆուտբոլիստ, բայց 16 տարեկանում ստիպված թողնում է ֆուտբոլը և օգնում է ընտանիքին ռեստորանային բիզնեսում։ 2003 թվականին նա իր առաջին սինգլն է ներկայացնում՝ «Can You Feel It» : Ավելի ուշ ներկայացնում է իր երկրորդ սինգլը՝ «God Bless Rock'n'Roll»: 2008 թվականին վերցնում է Փարիզի Լա Սկալան և այն վերածում «Vip Room Theatre»-ի, որի տարածքը 3000 քառակուսի մետր էր։ 2010 թվականին թողարկում է «My Love Is Over» սինգլը, 2011 թվականի մայիսին՝ «I'm Alright» սինգլը, որին մասնակցել են Քատ ԴեԼունան, Ֆլո Ռայդան։ Բացի այդ, ալբոմի թողարկմանը ներկա են եղել Սնուփ Դոգը, Բաստա Ռայմսը, Պիտբուլը, Ֆատ Ջոյը և Տիմատին։
Արտաքին հղումներ
Կատեգորիա:Երգիչ-երգահաններ Կատեգորիա:Ֆրանսիացի երգիչներ Կատեգորիա:Ֆրանսիացի պրոդյուսերներ
Վերբովկա (գյուղ, Բախմաչի շրջան)
Վերբովկա (Вербівка), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Վերբովկա գյուղում բնակվում էր 58 մարդ։ Բնակչության խտությունը կազմում էր 580 մարդ/կմ²։
Դագ ՄակՄիլոն
Կարլ Դուգլաս ՄակՄիլոն (Carl Douglas McMillon, Doug McMillon, հոկտեմբերի 17, 1966, Ջոնսբորո, Արկանզաս, ԱՄՆ), Վալմարտ խանութների (Walmart Stores) նախագահ և գործադիր տնօրեն։ ՄակՄիլոնը հաջորդեց Մայք Դյուկին և տվյալ պաշտոնն ստանձնեց 2014 թվականի փետրվարի 1-ին։ ՄակՄիլոնը նախագահում է նաև կազմակերպության տնօրենների խորհուրդը։
Վաղ տարիներ
ՄակՄիլոնը ծնվել և մեծացել է Արկանզաս նահանգի Ջոնսբորո քաղաքում ՝ Մորիս և Լաուրա ՄակՄիլոնների ընտանիքում ։ Հայրը՝ ատամնաբույժ էր, ով ծառայում էր Վիետնամի պատերազմի ժամանակ ։
1989 թվականին Արկանզասի համալսարանում հաշվապահության ոլորտում ստացավ բակալավրի աստիճան, իսկ 1991 թվականին Թալսայի համալսարանում՝ մագիստրոսի աստիճան ։
Կարիերա
1984 թվականին ՄակՄիլոնը Վալմարտում իր կարիերան սկսեց որպես առաքման կենտրոնի աշխատակից ։ 1990 թվականին մագիստրոսի աստիճանի համար ուսանելու ժամանակ նա կրկին աշխատանքի անցավ Թալսայի Օկլահոմա Վալմարտ խանութում ։ ՄակՄիլոնի 22-ամյա կարիերայի մեծ մասն անց է կացել Վալմարտի ամերիկյան մասնաճյուղի վաճառքի բաժնում ։ 2006-2009 թվականներին դարձել է Սամս Քլաբի, իսկ 2010-2013 թվականներին՝ Վալմարտ Ինթերնեյշնլի նախագահը և գործադիր տնօրենը ։ 2013 թվականից Վալմարտի գործադիր տնօրենն է։
Արտաքին հղումներ
Կատեգորիա:Ամերիկացի գործադիր տնօրեններ Կատեգորիա:Ամերիկացի ձեռնարկատերեր Կատեգորիա:Ամերիկացի գործարարներ
Ստարոտազլարովո
Ստարոտազլարովո (Старотазларово, Иҫке Тазлар), գյուղ Ռուսաստանի Բաշկորտոստան հանրապետության Բուրաևսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուրաևսկի շրջանի բնակավայրեր
Ցուրկովկա
Ցուրկովկա (Цурковка), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Լեզվի դպրոց
Լեզվի դպրոց՝ հաստատություն, որտեղ դասավանդվում է օտար լեզու։ Լեզվի դպրոցում անցկացվող դասերը սովորաբար ուղղված են, ինչ որ կոնկրետ հմտություն զարգացնելու վրա, օրինակ, օտար լեզվի հաղորդակցական հմտություններին։ Նման դպրոցներում լեզուների ուսուցումը սովորաբար լրացնում է ֆորմալ կրթությունը կամ օտար լեզվի արդեն մեր ունեցած գիտելիքները։ Ուսանողները տարբերվում են ըստ տարիքի, կրթության մակարդակի, աշխատանքային փորձի։ Նրանց սովորաբար հնարավորություն է տրվում ընտրելու կոնկրետ դասընթաց՝ ըստ իրենց լեզվի իմացության մակարդակի։ Համաձայն լեզուների ընդհանուր եվրոպական շրջանակի (CEFR), կան լեզվի վեց մակարդակներ, որոնք սահմանում են ուսանողների լեզվի իմացությունը՝ հիմնվելով նրանց խոսելու, գրելու և կարդալու հմտությունների վրա։ Այնուհետև, ուսանողները ներգրավվում են այն դասընթացին, որը համապատասխանում է նրանց ունեցած հմտություններին։
Կազմակերպություն
Լեզվի դպրոցների մեծ մասը մասնավոր են և շահույթ հետապնդող։ Վճարները տարբերվում են՝ կախված բազմաթիվ գործոններից, ներառյալ՝ ապրելու համար նախատեսված տեղական ծախսերը, փոխարժույթները և լեզվի պահանջարկն այն տարածքում, որտեղ գտնվում է դպրոցը։ Լեզվի դպրոցները կամ անկախ կազմակերպություններ են, կամ կորպորատիվ մասնաճյուղեր։
Ուսուցիչներ
Ուսուցիչները պետք է տիրապետեն դասավանդվող լեզվին որպես մայրենի լեզվու կամ ձեռք բերված կարողությունների չափով։ Պետք է ունենան պաշտոնական որակավորումներ լեզու դասավանդելու համար, սակայն սա կարող է տարբերվել կախված դպրոցից, տարածաշրջանից կամ երկրից։ Սա ապահովում է լեզվի դպրոցի որակը և ուսանողներին տալիս ավելի հարուստ փորձ։ Ուսուցիչները կարող են ունենալ մանկավաժության բակալավրիատի, մագիստրոսի կամ ասպիրանտի որակավորում, փորձը և դասավանդման ուժեղ հմտությունները լեզվի դպրոցի ուսուցիչների հավաքագրման հիմնական չափանիշներն են։
Կացարան
Շատ լեզվի դպրոցներ իրենց ուսանողներին առաջարկում են տարբեր տեսակի կացարաններ՝ հյուրընկալող ընտանիք, համալսարանական կացարաններ, հանրակացարաններ կամ հյուրանոցներ։
Որակավորումներ
Ուսանողների մեծ մասը հանձնում են միջազգային լեզվի քննություն և ստանում միջազգայնորեն ճանաչված որակավորում։
Միջազգային լեզվի քննություններ
Լեզվի դպրոցները սովորաբար առաջարկում են հատուկ ծրագրեր նրանց համար, ովքեր ցանկանում են նախապատրաստվել միջազգային ճանաչված լեզվի քննություններին, ինչպիսիք են.
Որոշ կազմակերպություններ համատեղում են լեզվի ուսուցումը ճամփորդության հետ դեպի այն երկրներ, որտեղ ուսուցանվող լեզուն համարվում է մայրենի լեզու։ Նման ճանապարհորդությունների հիմնական նպատակն է հնարավորություն տալ ուսանողներին ուսումնասիրել և հասկանալ այն երկրի լեզուն ու մշակույթը, որտեղ դասավանդվող լեզուն համարվում է մայրենի լեզու։
Անգլերեն
Համաշխարհային մասշտաբով, անգլերեն լեզվի դպրոցները այլ լեզուների դպրոցների նկատմամբ ամենամեծ պահանջարկն ունեն։ Ավելի քան մեկ միլիարդ մարդ սովորում է անգլերեն որպես երկրորդ կամ օտար լեզու ։ Միայն Միացյալ Նահանգներում ոչ ակադեմիական պայմաններում անգլերեն սովորող չափահասների մեկ երրորդը սովորում են այն որպես երկրորդ լեզու ։ Անգլերենի դասավանդումը գրանցել է պահանջարկի ամենաբարձր աճը՝ 67%, վերջին երեք տարիների ընթացքում։ Միացյալ Նահանգները և Մեծ Բրիտանիան համաշխարհային անգլալեզու ճամփորդությունների շուկայում ամենամեծ խաղացողներն են, որոնք կազմում են 2013 թվականին ստացված ընդհանուր եկամուտի 62%-ը և ուսանողների 65,5%-ը ողջ աշխարհում ։
Ավելին, անգլերեն լեզվի դպրոցները թվով ամենաշատն են ասիական երկրներում, ինչպիսիք են Չինաստանը, Ճապոնիան և Հարավային Կորեան, քանի որ արևմտյան մշակույթը մեծ ազդեցություն ունի անգլերենի աճող պահանջարկի վրա բիզնեսում և մշակութային համատեքստերում։
Այլ եվրոպական լեզուներ
Իսպաներենը երկրորդ ամենատարածված լեզուն է լեզվական ճանապարհորդությունների շուկայում, որին հաջորդում են ֆրանսերենը, իտալերենը և գերմաներենը։ Մինչդեռ ֆրանսերենի, իտալերենի և գերմաներենի պահանջարկը նվազում է, վերջին տարիներին զգալիորեն աճել է մի շարք այլ լեզուների պահանջարկը ինչպիսիք են չինարենը և արաբերենը ։ Ընդհանուր առմամբ իսպաներեն լեզվի դպրոցները մեծ տարածում են գտել Լատինական Ամերիկայում և Իսպանիայում։ Իսկ իտալերենի լեզվի դպրոցները մեծ ճանաչում են վայելում Իտալիայում։
Չինարեն
Չինարենը՝ լեզուն որպես երկրորդ կամ օտար լեզու սովորողների շրջանում, երկրորդ ամենատարածված լեզուն է, և դրա պահանջարկը գնալով բարձրանում է։ Վերջին երկու տասնամյակների ընթացքում Միացյալ Նահանգներում և Միացյալ Թագավորությունում ստանդար չինարեն (մանդարին) դասավանդող լեզվի դպրոցների թիվն ավելացել է։
Արաբերեն
Վերջին տասնամյակում արաբերենը նույնպես մեծ տարածում է գտել։ Հիմնական խթաններից են իսլամի շարունակական աճն ամբողջ աշխարհում (Ղուրանի սուրբ գիրքը արաբերեն է), ինչպես նաև մշակութային, տնտեսական և քաղաքական մի շարք գործոններ ։
Հինդի
Հինդի լեզվի կարևորությունը սկսեց աճել հնդկական թերակղզու մշակույթի հետ մեկտեղ, որի պատճառ են հանդիսացել վերջին տարիների արտաքին քաղաքականությունը, համաշխարհային մրցունակությունը և երկրից արտագաղթը։ Հինդին որպես օտար լեզու սկսեց ներմուծվել ամերիկյան որոշ դպրոցներում 2000-ական թվականներին։ Պահանջվում էին լեզվի այնպիսի դասավանդողներ, որոնք դասավանդելու էին մանկապարտեզից մինչև համալսարան՝ որպես Ազգային անվտանգության լեզվական նախաձեռնության մի մաս ։
Ռուսերեն
Վերջին տասնամյակում ռուսերենը նույնպես մեծ համբավ է վայելում։ Հիմնական խթաններն են՝ ռուսական գիտության շարունակական աճն ամբողջ աշխարհում, ինչպես նաև մշակութային, տնտեսական և քաղաքական մի շարք գործոններ։
Արտաքին հղումներ
Կատեգորիա:Դպրոց Կատեգորիա:Լեզու Կատեգորիա:Կրթության մակարդակներ Կատեգորիա:Կրթություն
Սիցիլիական ապստամբություններ
Կատեգորիա:Ապստամբություններ Կատեգորիա:Հին Հռոմ
Սեն Պիեռ դյու Ժոնքե
Սեն Պիեռ դյու Ժոնքե (Saint-Pierre-du-Jonquet), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 193 մարդ, բնակչության խտությունը` 23.62 մարդ/կմ²։ Բնակավայրը զբաղեցնում է 8.17 կմ² տարածք։
Աշխարհագրություն
Գտնվում է Փարիզ քաղաքից 185 կմ արևմուտք, Կան քաղաքից` 19 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 136 աշխատունակ (15-64 տարեկան) բնակիչ, որոնցից ակտիվ էին 110-ը, իսկ ոչ ակտիվները` 26։ Ակտիվության ցուցանիշը կազմում է 80,9 %։ 110 աշխատունակ մարդկանցից աշխատել է 101 անձ (56 տղամարդ և 45 կին)։ Գործազուրկ են եղել 9 անձ (6 տղամարդ և 3 կին)։ 26 անաշխատունակներից 7-ը եղել են աշակերտներ կամ ուսանողներ, 16-ը` թոշակառուներ, իսկ 3-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ալեքսանդր Մակքուին
Լի Ալեքսանդր Մակքուին (Lee Alexander McQueen, ), նորաձև հագուստի անգլիացի դիզայներ։ Բրիտանական կայսրության կոմանդորի շքանշանակիր, չորս անգամ ճանաչվել է տարվա լավագույն բրիտանացի մոդելավորող։
Կենսագրություն
16 տարեկանում ավարտելով դպրոցը՝ Մակքուինն աշխատել է Անդերսոնի և Շեֆերդի (Anderson and Shepherd) ատելիեում, հետո Սևիլ Ռոուի արհեստանոցում՝ որպես դերձակ։ Արհեստանոցում նա մասնագիտացել է տղամարդկանց կոստյումներ կարելու մեջ, որոնք ստեղծվում էին բարձր խավի համար մասնավոր պատվերով։ Նրա հաճախորդներից էին Ուելսի արքայազնը, լորդ Ռոդշիլդը և Միխայիլ Գորբաչովը։ Հետո նա աշխատել է «Բերմանս և Նաթան» թատրոնի կոստյումների արտադրամասում։ 1991 թվականին Մակքուինն ավարտել է Սուրբ Մարտինի լոնդոնյան արվեստի քոլեջը։ Նրա դիպլոմային աշխատանքը եղել է «Jack the Ripper Stalks His Victims» հավաքածուն։
Քոլեջն ավարտելուց հետո աշխատել է սկզբում ճապոնացի դիզայներ Կոջի Տացունոյի մոտ, ապա իտալացի մոդելյոր Ռոմեո Ջիլիի մոտ Միլանում։ 1994 թվականին Մակքուինը ներկայացրել է զգեստների իր անձնական հավաքածուն Լոնդոնի նորաձևության շաբաթվա ընթացքում։ Հաջորդ մի քանի տարիներին նա վարել է ազատ նկարչի կյանք և վաստակել տաղանդավոր խուլիգանի համբավ ։
1996 թվականին նա հրավիրվել է Givenchy նորաձևության տան գեղարվեստական տնօրենի պաշտոնի համար։ 2001 թվականին նա թողել է այդ տունը և աշխատանքի անցել Gucci Group կազմակերպությունում։
2003 թվականին հայտնվել է առաջին Alexander McQueen Kingdom բույրը, մեկ տարի անց ստեղծել է դրա՝ տղամարդկանց համար նախատեսված տարբերակը։ Երեք տարի անց դիզայները ցուցադրել է McQ երիտասարդական ապրանքանիշի առաջին հավաքածուն։
2005 թվականի հոկտեմբերին դիզայները «Պումա» կազմակերպության համար ստեղծել է սպորտային կոշիկների հավաքածու։ 2007 թվականի սկզբին Samsonite Black Label կազմակերպությունը թողարկել է նրա դիզայնով նկարազարդ ճամպրուկներ, որոնք հիշեցնում էին մարդու կրծքավանդակը։ Աշնանը Մակքուինը Մոսկվայում բացել է իր 4-րդ ֆիրմային բուտիկը (նախորդները բացվել են Լոնդոնում, Միլանում և Նյու Յորքում)։
Մահ
2010 թվականի փետրվարի 11-ին Մակքուինին գտել են իր սեփական տանը կախված ։ Ինչպես հայտնել է բրիտանական «Sky News» նորությունների հեռուստաալիքը, դատաբժշկական փորձաքննության հաստատմամբ մահվան հավանական պատճառը եղել է ինքնասպանությունը ։ Փետրվարի 3-ին մահացել էր մայրը՝ Ջոյիսը, որի պատճառով Մակքուինն ընկել է դեպրեսիայի մեջ։ Բրիտանական ոստիկանությունը հաստատել է, որ զգեստապահարանում նա թողել է գրություն, որի տեքստը չի բացահայտվել ։
Անձնական կյանք
Ալեքսանդր Մակքուինը եղել է բացահայտ համասեռամոլ ։ 2000 թվականին նա քաղաքացիական ամուսնություն է կնքել բրիտանացի կինովավերագիր Ջորջ Ֆորսայթի հետ ։
Մրցանակներ և պարգևներ
1996, 1997, 2001 և 2003 թվականներին իր աշխատանքների համար Մակքուինն արժանացել է տարվա լավագույն դիզայների կոչմանը։ Ամերիկայի դիզայներների խորհրդի (CFDA) կարծիքով 2003 թվականին եղել է «Տարվա դիզայներ»։ McQ հավաքածուի համար նա 2007 թվականին ստացել է նորաձևության տնօրինությամբ մրցանակ, ինչպես նաև այլ մրցանականեր։
2003 թվականի ամռանը Ալեքսանդր Մակքուինն արժանացել է Բրիտանական կայսրության շքանշանի և դրան համապատասխան կոմանդորի տիտղոսի։
Արտաքին հղումներ
Կատեգորիա:Ինքնասպաններ Կատեգորիա:Նորաձևության անձինք
Թազիան
Թազիան, գյուղ Արևմտյան Հայաստանում, Դիարբեքիրի վիլայեթի Մարդինի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Արցախի Հանրապետության պարգևներ
Արցախի Հանրապետության պետական պարգևները այն պարգևներն են, որոնցով որ պարգևատրում են Արցախի Հանրապետության քաղաքացիները Հայրենիքի նկատմամաբ բացառիկ ծառայությունների համար։ Արցախի բարձրագույն կոչումն է «Արցախի հերոս» կոչումը։
Տես նաև
Կատեգորիա:Արցախի Հանրապետություն Լեռնային Ղարաբաղի Հանրապետություն
Յարոսլավնան՝ Ֆրանսիայի թագուհին
«Յարոսլավնան՝ Ֆրանսիայի թագուհին» («Ярославна, королева Франции»), խորհրդային լայնէկրան գեղարվեստական ֆիլմ, որը նկարահանել է ռեժիսոր Իգոր Մասլեննիկովը Անտոնին Լադինսկու  «Աննա Յարոսլավնան՝ Ֆրանսիայի թագուհին» վեպի հիման վրա ։
Սյուժե
Ֆիլմի գործողությունները տեղի է ունենում 1048 թվականին Ռուսաստանում և Կենտրոնական Եվրոպայում։ Կիև են ժամանում Ֆրանսիայի թագավոր Հենրի I-ի դեսպանները՝ իշխան Յարոսլավ Իմաստունից խնդրելով նրա կրտսեր դստեր՝ Աննայի ձեռքը ։
Դեսպանների, ռուս և ֆրանսիացի զինվորների ուղեկցությամբ Աննա Յարոսլավնան՝ Ֆրանսիայի ապագա թագուհին, ճանապարհ է ընկնում։
Ճամփորդության ընթացքում տեղի են ունենում բազմաթիվ արկածներ, որոնք կապված են վարյագների, լեհերի, բյուզանդացիների հետ։ Աննա Յարոսլավնան շատ վտանգների է ենթարկվում, բայց հասնում է Ֆրանսիա միայն մեկ թիկնապահի (Զլատ) ուղեկցությամբ․ մյուսները կամ մահացել են, կամ էլ փախել, ինչպես ֆրանսիական զինվորները։
Նկարահանումներ
Ֆիլմի նկարահանումները տեղի են ունեցել 1977 թվականի աշնանը և ավարտվել են 1978 թվականի ձմռան սկզբին։
Բերամի և Գուլամի խաչքար (Շողագավանք)
Բերամի և Գուլամի խաչքար, գտնվում է Հայաստանի Գեղարքունիքի մարզի Ձորագյուղ, գյուղի մեջ գտնվող Շողագավանք վանական համալիրի 2-րդ եկեղեցու արևմտյան պատի մոտ՝ գետնին կանգնեցված։ Հաշվառված է Հայաստանի պատմության և մշակույթի անշարժ հուշարձանների պետական ցանկում (5.60/22.4.5) ։
Տեղադրություն
Խաչքարը գտնվում է Շողագավանք վանական համալիրի 2-րդ եկեղեցու արևմտյան պատի մոտ։
Վիմական արձանագրություն
Խաչքարը ունի 3 տող վիմական արձանագրություն
Համաձայան արձանագրության՝ խաչքարը նվիրված է Բերամին և Գուլանին։ Կանգնեցվել է 1602 թվականին։
Ծանոթագրություններ
Կատեգորիա:Շողագավանքի խաչքարեր Կատեգորիա:Խաչքարերի վիմական արձանագրություններ
Տիգրան Ձիթողցյան
Տիգրան Լևոնի Ձիթողցյան, հայ նկարիչ։
Կենսագրություն
Տիգրան Ձիթողցյանը ծնվել է Երևանում։ Նկարել սկսել է 5 տարեկան հասակից։ Առաջին անհատական ցուցահանդեսն ունեցել է 10 տարեկանում՝ Հենրիկ Իգիթյանի առաջարկով, որտեղ ներկայացրել է շուրջ 102 յուղաներկ նկարներ, որոնք ցուցադրվել են նաև Իսպանիայում, Ռուսաստանում, Ճապոնիայում, ԱՄՆ-ում։
Արտաքին հղումներ
Կատեգորիա:Հայ նկարիչներ Կատեգորիա:1976 ծնունդներ Կատեգորիա:Հոկտեմբերի 12 ծնունդներ Կատեգորիա:Երևան քաղաքում ծնվածներ Կատեգորիա:Երևանի գեղարվեստի պետական ակադեմիայի շրջանավարտներ
Օրոճ
Օրոճ կամ դեղնածաղիկ, բակլազգիների (թիթեռնածաղկավորներ) ընտանիքի տերևաթափ կամ կիսամշտադալար թփերի կամ կիսաթփերի ցեղ։
Տարածում
Հանդիպում է Սյունիքի մարզում (Կապան, Ողջի գետի հովիտ, Մեղրու ֆլորիստիկ. շրջանի հարավ)։ Աճում է միջին լեռն, գոտու անտառների բացատներում, գետերի և գետակների ափերին, խոնավ մարգագետիններում։
Կենսաբանական նկարագիր
Ցողունը ճյուղավորվող է, հաճախ՝ փշապատ, բարձրությունը' 50(70) սմ. Տերևները պարզ կամ եռմասնյա են։ Ծաղկաբույլը ողկույզ է, ծաղիկները՝ վառ դեղին։ Ծաղկում է մայիս-հուլիս ամիսներին։ Պտուղը միաբուն, երկփեղկ ունդ է։
Նշանակություն
Դեղաբույս է. պարունակում է ալկալոիդներ։ Ներկատու Օշակի կանաչ զանգվածի պատրաստուկներն օգտագործում են որպես միզամուղ, լեղամուղ, ցավազրկող միջոց։ Ներկատու է և գեղազարդիչ։
Տեսակներ
Հայտնի է մոտ 100 (այլ տվյալներով՝ 70), ՀՀ-ում՝ 2 տեսակ՝ Դասը ընդգրկում է մոտ 90 տեսակ, նրանցից մի քանիսը
Գրականություն
Կատեգորիա:Բակլազգիներ
ԱբիՎորդ
ԱբիՎորդ (AbiWord), ազատ տեքստային խմբագրիչ, թողարկվում է ԳՊԼ արտոնագրով։ Դեռևս մշակվող «ԱբիՍուիտ» օֆիսային փաթեթի ծրագրերից մեկն է։ Աշխատում է Լինուքս, Վինդոուս, Մաք ՕՍ Տաս և մի քանի այլ օպերացիոն համակարգերում։
Նախագիծը ստեղծել և զարգացնում է «ՍորսԳիր կորպորացիան» (SourceGear Corporation)։ Առաջին՝ ԱբիՎորդ 1.0 տարբերակը թողարկվել է 2002 թ․ ապրիլի 18-ին։ Ծրագիրն իր լեյաութով գզալիորեն նման է Մայքրոսոֆտ Վորդ 2003-ին։
Տեքստային ֆայլերը կարելի է ներմուծել և հիշել RTF, HTML, odb (OpenDocument), doc, docx, PDF, LaTeX և այլ ձևաչափերով։
Արտաքին հղում
Կատեգորիա:Տեքստային խմբագրիչներ Կատեգորիա:Ազատ ծրագրային ապահովում Կատեգորիա:C++-ով գրված ծրագրեր
Ստարոտավլարովո
Ստարոտավլարովո (Старотавларово, Иҫке Таулар), գյուղ Ռուսաստանի Բաշկորտոստան հանրապետության Բուզդյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 724 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բուզդյակսկի շրջանի բնակավայրեր
Կաշիրովկա (գյուղ, Կազանկայի շրջան)
Կաշիրովկա (Каширівка), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1840 թվականին։
2001 թվականի տվյալներով Կաշիրովկա գյուղում բնակվում էր 413 մարդ։ Բնակավայրը զբաղեցնում է 1156 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Կազանկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1840 թվականին հիմնադրված բնակավայրեր
Բուդդիզմի դրոշ
Բուդդիզմի դրոշ, բուդդիզմի խորհրդանիշներից մեկը։ Ստեղծվել է 1885 թվականին Կոլոմբոյի կոմիտեի (Colombo Committee) կողմից Շրի Լանկայում՝ որպես բուդդայական հավատքի և խաղաղության խորհրդանիշ։
Նկարագրություն
Բաղկացած է հինգ ուղղահայաց շերտերից (կապույտ (Nila), դեղին (Peeta), կարմիր (Lohitha), սպիտակ (Odata) և նարնջագույն (Manjesta)), որոնցից յուրաքանչյուրը զբաղեցնում է լայնության 1/6 մասը։ Վեցերորդ մասը բաղկացած է հինգ հորիզոնական շերտերից, որոնք կրկնում են ուղղահայաց շերտերի գույները (տակից նարնջագույն) ։ Որպես բուդդիստների միջազգային դրոշ՝ ճանաչվել է Բուդդիստների համաշխարհային կոնգրեսում 1952 թվականին ։ Կան այս դրոշի մի շարք փոփոխված տարբերակներ ։
Նշանակություն
Դրոշի հինգ գույները խորհրդանշում են Բուդդայի արտանետած աուրայի հինգ գույները, երբ նա լուսավորություն է ստացել։ Բուդդայի մազերի կապույտ գույնը նշանակում է կարեկցանք բոլոր էակների հանդեպ, մաշկի դեղինը նշանակում է անհետևողական ճանապարհ, որին պետք է հետևել, մարմնի կարմիր գույնը նշանակում է օրհնություն, որը տալիս է Բուդդայի ուսմունքը, ոսկորների և ատամների սպիտակ գույնը խորհրդանշում է Բուդդայի ուսմունքի հստակությունը և ազատությունը, իսկ ափի, կրունկների, շուրթերի նարնջագույնը նշանակում է Բուդդայի ուսմունքի անասելի իմաստությունը ։
Արտաքին հղումներ
Կատեգորիա:Կրոնական դրոշներ Կատեգորիա:Բուդդայականություն Կատեգորիա:1885 աշխատություններ
Վալիսաարի
Վալիսաարի (Vallisaari, Skanslandet, մինչև 1917 թվականը՝ Ալեքսանդրովսկի), կղզի, որը գտնվում է Սուոմենլինա ամրոցի մոտակայքում՝ Հելսինկիում։
Մինչև 1917 թվականը, երբ Ֆինլանդական Մեծ իշխանությունը Ռուսական կայսրության մի մասն էր կազմում, կղզին կոչվում էր Ալեքսանդրովսկի՝ Ալեքսանդր 2֊րդի պատվին։
Կղզում դեռևս կան ռազմական գործիքների և զորանոցների մնացորդներ։ 20֊րդ դարում կղզու տարածքը պատկանում էր Ֆինլանդիայի զինված ուժերին և փակ էր այցելուների համար։
2016 թվականին պլանավորված է դարձնել կղզին հասանելի տուրիզմի համար ։
Ծանոթագրություններ
Կատեգորիա:Կղզիներ այբբենական կարգով
Իրենա Լիժբոա
Իրենա Լիժբոա (Irene do Céu Vieira Lisboa, ), պորտուգալացի գրող, բանաստեղծուհի, մանկավարժ, կրթության տեսաբան։ Երբեմն նրան անվանում են պորտուգալական գրականության ամենախոշոր կին գործիչներից մեկը ։
Կենսագրություն
Իրենա Լիժբոան ծնվել է Լիսաբոնից ոչ հեռու գտնվող Առուդա-դուշ-Վինյուշ կոմունայում։ Ավարտել է այդ քաղաքի տարրական դպրոցը, այնուհետև կրթություն է ստացել Ֆրանսիայում, Բելգիայում և Շվեյցարիայում (մասնավորապես` Ժան–Ժակ Ռոսոյի համալսարանում), որտեղ ուսանել է մանկավարժություն։ Կրթությունն ավարտելուց հետո սկսել է աշխատել նախադպրոցական կրթության բնագավառում։ 1932 թվականին ստացել է Բրագա քաղաքի նախադպրոցական հաստատությունների տեսուչի պաշտոնը ։ Սակայն շուտով Անտոնիո Սալազարի «Նոր պետության» գաղափարական քաղաքականության հետ անհամաձայնության պատճառով հեռացվել է այդ աշխատանքից և տեղափոխվել Instituto de Alta Cultura (արտասահմանում պորտուգալերեն լեզվի աջակցությամբ զբաղվող հաստատություն), իսկ 1940 թվականին աշխատանքի է անցել Կրթության նախարարությունում. նրան արգելված էր դասավանդել։
Իրենա Լիժբոան իր կյանքի վերջին հատվածը ամբողջությամբ նվիրեց գրականագիտական ստեղծագործություններ և մանկավարժության վերաբերյալ գիտական աշխատանքներ գրելուն, նրա բոլոր գրքերը խիստ գրաքննության էին ենթարկվում։ Մահացել է 1958 թվականին, իր 66-ամյակից մեկ ամիս առաջ։ 2013 թվականի հունվարի 25-ին նրա աճյունի մասունքները լիսաբոնյան Cemitério da Ajuda գերեզմանոցից տեղափոխել են հայրենի գյուղի գերեզմանոց ։ Լիսաբոնի ուսուցիչների ազգային ֆեդերացիան կոչվում է Իրենա Լիժբոայի անունով։
Լիժբոայի առաջին գիրքը` երեխաների համար հեքիաթների Treze Contarelos ժողովածուն, տպագրվել է 1926 թվականին։ 1936 թվականին հրատարակվել է նրա բանաստեղծությունների ժողովածուն` Um dia e outro dia… — Diário de uma Mulher («Ջոն Ֆալկո» կեղծանունով, որը նա օգտագործում է նաև հետագա մի շարք ստեղծագործությունների համար)։ Իրենա Լիժբոայի ամենահայտնի վեպերից են` Solidão — Notas do punho de uma mulher (1939), Começa uma vida (1940), Voltar atrás para quê? (1956): Բացի այդ, նա բազմաթիվ հոդվածներ է գրել նախադպրոցական կրթության տեսության վերաբերյալ։
Ծանոթագրություններ
Կատեգորիա:20-րդ դարի վիպասաններ Կատեգորիա:Պորտուգալացի բանաստեղծուհիներ Կատեգորիա:Պորտուգալացի մանկագիրներ Կատեգորիա:Պորտուգալացի կին գրողներ Կատեգորիա:Պորտուգալացի գրողներ Կատեգորիա:Մանկավարժներ Կատեգորիա:Բանաստեղծներ այբբենական կարգով